మల్లెలా పరిమళించండి - అచ్చంగా తెలుగు '+g+"
Home » స్పూర్తి » మల్లెలా పరిమళించండి
జి.నారాయణరావు
సన్నజాజులు పూసినట్టుగా మల్లెలు పూయవు.
మనసు వస్తే చల్లగా మబ్బు పట్టినట్టుగా, మనసు వస్తే మగనికి నచ్చిన చీర వెతికి కట్టినట్టుగా, మనసు వస్తే పురినంతా విప్పి నెమలి దుమికి దుమికి ఆడినట్టుగా, మనసు వస్తే టపటపమని వడగండ్లుగా రాలి చిత్తడిగా చిట్లినట్టుగా మనసు వచ్చినప్పుడే పూస్తాయవి.
ఎండలు రావాలి. ఎండలు మండాలి, అప్పుడు పూస్తాయవి, విరిసీ విరయక, విడివడీవడక, గుత్తులు గుత్తులుగా, పూస్తాయవి. మల్లెలే అల్లిన మాలలు కొన్ని... మరువంతో కాసిన్ని... దవనంతో మరిన్ని... కనకాంబరాల ఛాయతో ఇంకొన్ని, దూరందూరంగా కట్టినవి, చిక్కగా కట్టినవి, వరుస వదిలి కట్టినవి... గుప్పుగా గుమ్మెత్తగా మత్తుగా మహత్తుగా మల్లెలు... మల్లెలమ్మా మల్లెలు.... సెంటుమల్లెలు బొండుమల్లెలు రేకమల్లెలు నాటుమల్లెలు మోటుమల్లెలు...వేసవిని చల్లార్చే మల్లెలు. .. ఆకుపచ్చ తొడిమ... తెల్లని మొగ్గ... ఆకుపచ్చని కాడ మీద పూచిన తెల్లని చందమామలా... ఎంత అదృష్టవంతుడు శివుడు. నల్లమల అంతా విరబూసిన మల్లెలను చెంచులు ఏరేరి తేగా, మాలగా ధరించి మురిసిపోతుంటాడు, ఆ మల్లికార్జునుడు. కేవలం మల్లెలకే ఇన్ని సొబగులను ఎందుకు ఇస్తుంది ప్రకృతి? మౌనంగానే ఎన్నో సందేశాలను ఇచ్చే ప్రకృతి ఇందులో ఏమైనా సందేశాన్ని ఇమిడ్చిందా ?
నిశ్చయంగా ఉంది. పువ్వులన్నింటిలో మల్లెలదో ప్రత్యేక తీరు. ఏడాదికి ఒక్కసారి విరబుయ్యాలంటే ... అవి ఎన్నో ఓర్చుకోవాలి. ప్రచండ గ్రీష్మాన్ని తట్టుకొనే శక్తిని తెచ్చు కోవాలి. దహించే ఉష్ణాన్ని భరించగలిగే ఓర్పు సాధించాలి. సాధిస్తే? కొన్నాళ్లు ఆగితే? ఓపికగా ఎదురు చూస్తే? చినుకు. చిటాపటా చినుకు. వరదెత్తే చినుకు. ఎండను ముద్ద చేసే చినుకు. వాన చినుకు. అది ఇన్నాళ్ళూ వేచిన తనలోని తపననంతా కలబోసి, ఒక్కసారి గుమ్మెత్తించే పరిమళంతో విరబూసే మధురక్షణానికి స్వాగతగీతిక !
అలాగే బతుకు చినుకు మనపై వాలి, చిగురించేదాకా వేచి చూడాలి. 'నా జీవితం ఇంతే, ఇక బ్రతికి ఉండడం దండగ...' అనుకుని ఎవరో ఆత్మహత్య చేసుకుంటున్నారట.... ' యెంత చేసినా, ఫలితం శూన్యం... ' అనుకుంటూ ఎవరో నిస్పృహ పొందుతున్నారట.... కాని అది ఒక మలుపే గాని... ముగింపు కాదని, వారు ఒక్కక్షణం ఆలోచిస్తారా ? ఇన్నాళ్ళూ కష్టపడి పెంచిన బ్రతుకనే వృక్షానికి... కాయలు కాసి, ఫలాలు అందించే సమయానికి... మొదలంటా నరకాలనుకునే వారి మూర్ఖత్వమని ఒక్కసారి పునరవలోకనం చేసుకుంటారా ? మల్లెల్లారా ... వీరికి ఇవన్నీ వద్దని చెప్దామా... ఈ వేసవి పోతుందని చెప్దామా... వసంతం వచ్చి, కొత్త చిగురులు తొడిగి, కోయిలల గానం మధ్య బ్రతుకు మల్లెలు పరిమళించే సమయం త్వరలోనే రానున్నదని చెబుదామా ? రండి, మల్లెలను చూసి, మల్లెలా పరిమళించే సమయం కోసం వేచి ఉందాము.
mallela parimalinchandi - achangaa telugu '+g+"
Home u spuurti u mallela parimalinchandi
ji.narayanarao
sannajaajulu poosinattugaa mallelu pooyavu.
manasu vaste challaga mabbu pattinattugaa, manasu vaste maganiki nachina cheera vetiki kattinattugaa, manasu vaste purinanta vippi nemali dumiki dumiki aadinattugaa, manasu vaste tapatapamani vadagandlugaa raali chittadigaa chitlinattugaa manasu vachinappude puustaayavi.
endalu ravali. endalu mandaali, appudu puustaayavi, virisi virayaka, vidivadeevadaka, guttulu guttulugaa, puustaayavi. mallele allina maalalu konni... maruvamtho kaasinni... davanamtho marinni... kanakambarala chaayato inkonni, dooranduuramgaa kattinavi, chikkagaa kattinavi, varusa vadili kattinavi... guppugaa gummettagaa mattugaa mahattugaa mallelu... mallelamma mallelu.... centumallelu bondumallelu rekamallelu naatumallelu motumallelu...vesavini challarche mallelu. .. aakupaccha todima... tellani mogga... aakupacchani kaada meeda puuchina tellani chandamamala... entha adrushtavantudu shivudu. nallamala antaa virabuusina mallelanu chenchulu ereri tegaa, malaga dharinchi murisipotuntaadu, aa mallikaarjunudu. kevalam mallelake inni sobagulanu enduku istundi prakruti? mounamgaane enno sandesaalanu iche prakruti indulo emaina sandesaanni imidchinda ?
nischayamgaa undi. puvvulannintilo mallelado pratyeka teeru. edaadiki okkasari virabuyyaalante ... avi enno orchukovaali. prachanda grishmaanni tattukone saktini tecchu kovali. dahinche ushnaanni bharinchagalige orpu saadhinchaali. saadhisthe? konnaallu aagithe? opikagaa eduru chuste? chinuku. chitapata chinuku. varadette chinuku. endanu mudda chese chinuku. vaana chinuku. adhi innaalluu vechina tanaloni tapanananta kalabosi, okkasari gummettinche parimalamtho virabuse madhurakshanaaniki swaagatageetika !
alaage batuku chinuku manapai vaali, chigurinchedaka vechi chudali. 'naa jeevitam inthe, ika bratiki undadam dandaga...' anukuni evaro aatmahatya chesukuntunnarata.... ' yentha chesina, phalitam shoonyam... ' anukuntu evaro nispruha pondutunnarata.... kaani adhi oka malupe gaani... mugimpu kaadani, vaaru okkakshanam alochistara ? innaalluu kashtapadi penchina bratukane vrukshaaniki... kaayalu kaasi, phalaalu andinche samayaniki... modalanta narakaalanukune vaari moorkhatvamani okkasari punaravalokanam chesukuntara ? mallellara ... veeriki ivannee vaddani chepdama... ee vesavi potundani chepdama... vasantam vachi, kotta chigurulu todigi, koyilala gaanam madhya bratuku mallelu parimalinche samayam twaralone raanunnadani chebudama ? randi, mallelanu chusi, mallela parimalinche samayam kosam vechi undaamu.